Arbejdskraftundersøgelsen, europæisk 4. kvt. 2018

I fjerde kvartal 2018 var 8,2 pct. af de 15-24-årige i arbejdsstyrken i Danmark ledige. Dette er væsentligt under niveauet for EU som helhed, hvor 14,7 pct. i denne aldersgruppe var ledige. I Sverige var 14,1 pct. i aldersgruppen ledige, mens det i Finland gjaldt for 12,2 pct. Tyskland var med 5,2 pct. det EU-medlemsland med den laveste ledighedsprocent blandt de 15-24-årige. De EU-medlemslande med de højeste ledighedsprocenter blandt de 15-24-årige var Grækenland med 40,0 pct. og Italien og Spanien med hhv. 34,1 og 33,5 pct.

Fald i ledighedsprocenten det seneste år i alle EU-medlemslande

Blandt 15-74-årige er ledigheden for EU-medlemslandene i gennemsnit faldet fra 7,3 pct. af arbejdsstyrken i fjerde kvartal 2017 til 6,6 pct. i fjerde kvartal 2018. Således faldt ledighedsprocenten for EU samlet med 0,7 procentpoint igennem 2018. Den danske ledighed er i samme periode faldet med 0,2 procentpoint til 4,9 pct. i fjerde kvartal 2018. Trods et fald på 2,5 procentpoint i løbet af det seneste år havde Grækenland stadig den højeste ledighedsprocent i EU. I fjerde kvartal 2018 var den 18,7 pct.

Større fald for kvinder end for mænd i Danmark

Blandt 15-74-årige mænd i Danmark var 4,9 pct. af arbejdsstyrken ledige i fjerde kvartal 2018, hvilket er uændret i forhold til samme kvartal året før. I samme periode faldt ledighedsprocenten for kvinder med 0,5 procentpoint til 4,9 pct. I Sverige var der til sammenligning et fald i ledighedsprocenten for mænd og kvinder på hhv. 0,4 procentpoint til 5,8 pct. for mænd og et fald på 0,2 procentpoint til 5,7 pct. for kvinder. For EU-medlemslandene generelt faldt ledighedsprocenten i samme periode for begge køn med 0,7 procentpoint og endte på hhv. 6,4 pct. for mænd og 6,9 pct. for kvinder i fjerde kvartal 2018.

Ledighedsprocent i EU, 15-74-årige 4. kvt. 2017 4. kvt. 2018 Ændring pct. procentpoint EU 7,3 6,6 -0,7 Cypern 10,2 7,6 -2,6 Grækenland 21,2 18,7 -2,5 Kroatien 10,9 8,6 -2,3 Spanien 16,6 14,5 -2,1 Slovakiet 7,7 6,1 -1,6 Finland 7,6 6,0 -1,6 Slovenien 5,8 4,3 -1,5 Portugal 8,2 6,8 -1,4 Letland 8,1 6,9 -1,2 Bulgarien 5,6 4,7 -0,9 Estland 5,3 4,4 -0,9 Nederlandene 4,3 3,5 -0,8 Østrig 5,3 4,6 -0,7 Litauen 6,7 6,0 -0,7 Polen 4,5 3,8 -0,7 Belgien 6,4 5,7 -0,7 Irland 6,1 5,4 -0,7 Rumænien 4,7 4,1 -0,6 Malta 4,0 3,5 -0,5 Storbritannien 4,2 3,8 -0,4 Tjekkiet 2,4 2,0 -0,4 Sverige 6,1 5,7 -0,4 Italien 11,2 10,8 -0,4 Tyskland 3,5 3,2 -0,3 Ungarn 3,8 3,6 -0,2 Danmark 5,1 4,9 -0,2 Frankrig 9,2 9,1 -0,1 Luxembourg 5,2 5,3 -0,1

Kilde: Eurostat, Labour Force Survey.